ఉత్తరాఖండ్ రాజకీయాలలో మళ్ళీ కొత్త ట్విస్ట్!
ఉత్తరాఖండ్ రాష్ట్ర ముఖ్యమంత్రి హరీష్ రావత్ ప్రభుత్వంలోకి తొమ్మిది మంది కాంగ్రెస్ ఎమ్మెల్యేలు తిరుగుబాటు చేసినప్పటి నుంచి, రాష్ట్ర రాజకీయాలు రోజుకొక ఊహించని మలుపు తిరుగుతున్నాయి. ఈనెల 28న ముఖ్యమంత్రి హరీష్ రావత్ ని శాసనసభలో బలనిరూపణ చేసుకోమని గవర్నర్ ఆదేశించారు. కానీ దానికి కొన్ని గంటల ముందే హరీష్ రావత్ ప్రభుత్వం రాజ్యాంగ ఉల్లంఘనలకు పాల్పడుతోందనే కుంటిసాకుతో కేంద్రప్రభుత్వం రాష్ట్రంలో రాష్ట్రపతి పాలన విదించింది. దానిని ఆయన హైకోర్టులో సవాలు చేయగా జస్టిస్ యు.సి. దయానీ, రాష్ట్రపతి పాలనపై స్టే మంజూరు చేయడమే కాకుండా, రేపు అంటే 31వ తేదీన హరీష్ రావత్ కి శాసనసభలో బలనిరూపణ చేసుకోవడానికి అవకాశం కూడా కల్పించారు. హైకోర్టు సింగిల్ జడ్జ్ ఇచ్చిన తీర్పును కేంద్రప్రభుత్వం హైకోర్టు డివిజన్ బెంచ్ లో సవాలు చేయగా, చీఫ్ జస్టిస్ కె.ఎం. జోసఫ్ మరియు జస్టిస్ వి.కె. భిస్త్ లతో కూడిన ద్విసభ్య ధర్మాసనం ఈ కేసును విచారించింది. ఇరు పక్షాల వాదనలు విన్న తరువాత హైకోర్టు సింగిల్ జడ్జ్ ఇచ్చిన తీర్పును డివిజన్ బెంచ్ పక్కనపెట్టి, ఈ కేసుపై తదుపరి విచారణను ఏప్రిల్ 6వ తేదీకి వాయిదా వేసింది. అంటే ఉత్తరాఖండ్ రాష్ట్రంలో మళ్ళీ రాష్ట్రపతి పాలన అమలులోకి వచ్చిందన్న మాట. కనుక రేపు శాసనసభలో హరీష్ రావత్ బలపరీక్ష కూడా ఉండబోదన్నమాట. హైకోర్టు మళ్ళీ దీనిపై విచారణ చేపట్టి తీర్పు చెప్పేవరకు హరీష్ రావత్ ఎదురుచూస్తారో లేకపోతే ఈలోగానే హైకోర్టు తీర్పును సుప్రీం కోర్టులో సవాలు చేస్తారో చూడాలి.
uttarakhand raajakeeyaalalo mallee kotta twist!
uttarakhand rashtra mukhyamantri harish ravat prabhutvamloki tommidi mandi congress emmelyelu tirugubaatu chesinappati nunchi, rashtra rajakeeyaalu rojukoka oohinchani malupu tirugutunnaayi. eenela 28na mukhyamantri harish ravat ni saasanasabhalo balaniroopana chesukomani gavarnar aadesinchaaru. cony daaniki konni gantala munde harish ravat prabhutvam raajyaamga ullanghanalaku palpadutondane kuntisaakuto kendraprabhutvam rashtramlo rashtrapati paalana vidinchindi. daanini aayana hycortulo savalu cheyagaa justis yu.si. dayani, rashtrapati paalanapai stay manjuru cheyadame kakunda, repu ante 31va tedeena harish ravat ki saasanasabhalo balaniroopana chesukovadaniki avakaasam kuudaa kalpinchaaru. hycortu singil jadj ichina teerpunu kendraprabhutvam hycortu division bench loo savalu cheyagaa, cheef justis ke.em. josaf mariyu justis vi.ke. bhist latho kuudina dwisabhya dharmasana ee kesunu vichaarinchindi. iru pakshaala vaadanalu vinna taruvaata hycortu singil jadj ichina teerpunu division bench pakkanapetti, ee kesupai tadupari vichaarananu epril 6va teedeeki vaayidaa vesindi. ante uttarakhand rashtramlo mallee rashtrapati paalana amaluloki vachindanna maata. kanuka repu saasanasabhalo harish ravat balapareeksha kuudaa undabodannamata. hycortu mallee deenipai vichaarana chepatti teerpu cheppevaraku harish ravat eduruchustaro lekapothe eelogaane hycortu teerpunu supreem kortulo savalu chestaro chudali.